‘साहब...! मेह काेनी वरियो, खेतों में फसलों रो मटियामेट होई ग्यो है’
केंद्रीय दल के अधिकारियों काे किसानों ने कहा
राज्यसरकार की ओर से बाड़मेर जिले को सूखा अकालग्रस्त घोषित करने के बाद सर्वे की कार्रवाई के लिए गठित की गई भारत सरकार की केंद्रीय अकाल राहत टीम ने गुरुवार काे उपखंड के विभिन्न गांवों का दौरा किया। इस दौरान किसानों ने फसल खराबे को लेकर अपनी पीड़ा बयां की तो टीम ने भी स्थिति को जांचते हुए उन्हें उचित मुआवजा राशि दिलाने की रिपोर्ट तैयार करने का भरोसा दिलाया। केंद्रीय टीम में हैड रामानंद के साथ संजय भास्कर, एचएस सेगर के अलावा कलेक्टर एमएल नेहरा, जिप सीओ, एडीएम ओपी विश्नोई, एसडीएम उदय भानू चारण, तहसीलदार भागीरथ चौधरी, नायब तहसीलदार भागीरथ विश्नोई, पाटोदी बीडीओ गोवर्धन सिंह आदि साथ में रहे।
टीम के रिछोली गांव पहुंचने पर किसान कालू खां ने बताया कहा कि साहब म्हारों तो सारी फसल रो बर्बादों हो ग्यो। नी पीवण रो पाणी है और नी पशुओं ने चारण ने चारों। इसी तरह, वहां अन्य किसानों ने बताया कि जुलाई शुरुआत में एक अच्छी बारिश हुई। हमने भी अच्छी फसल पैदावार के लिए जमकर बुवाई की, लेकिन उसके बाद एक भी बारिश नहीं होने से उपज जीरो प्रतिशत रही। पशुधन भी चारे की समस्या से जूझने को मजबूर है।
टीम ने भी माना, वास्तव में हुआ फसल खराबा
फसलखराबे को लेकर किसानों की पीड़ा वस्तु स्थिति जानने के बाद टीम ने भी माना कि वास्तव में फसल खराब हुआ है। उन्होंने सकारात्मक रिपोर्ट तैयार कर भारत सरकार तक पहुंचाने उचित मुआवजा राशि दिलाने का भरोसा दिलाया। इस दौरान नखतसिंह कालेवा, रिछोली सरपंच मिश्रीमल, बड़नावा सरपंच मोहनलाल, पाटोदी सरपंच संतोषी जीनगर ने भी किसानों को अधिकाधिक मुआवजा दिलाने की मांग की।
लोककलाकारों ने मनमोहा, इनाम भी दिया
टीमके बड़नावा गांव पहुंचने पर लोक कलाकारों (मांगनियार) ने अपने अंदाज में टीम का स्वागत किया। साथ ही अपनी बात भी रखी। लोक कलाकारों की प्रस्तुतियों को टीम ने सराहा। टीम ने हर कलाकार को 100-100 रुपए नकद ईनाम भी दिया। कलाकारों ने आवासहीन कलाकारों को आवास योजना से लाभांवित करने की बात रखी। इस पर टीम ने ठोस आश्वासन दिया।
^हमने यहां फसल खराबे का जायजा लिया है तथा किसानों से भी बात की। वास्तव में यहां पहली बारिश के बाद बुवाई, लेकिन इसके बाद बारिश नहीं होने से सारी फसल नष्ट हो गई। दोबारा भी फसलें बोई गई, लेकिन बारिश के अभाव में पूरा खराबा हुआ। अब चारा, पानी की विकट समस्या यहां है। -रामानंद, प्रभारी, अकाल राहत दल, भारत सरकार
कर्ज के तले दब चुके हैं किसान
पाटोदी.टीम ने सवेरे 10 बजे पाटोदी पंचायत समिति के रिछोली, पाटोदी, बड़नावा आदि गांवों का दौरा कर किसानों के बिगड़े हालातों से रूबरू हुए। रिछोली गांव में जीएसएस अध्यक्ष खमीश खां ने किसानों की बात रखी तथा क्षेत्र में इस बार अकाल से प्रभावित किसानों के सहकारी ऋण माफ करवाने की मांग रखी। इसके टीम पाटोदी पहुंची। जहां प्रधान रसीदा बानो ने किसानों के फसल खराबे को लेकर बात रखी। उन्होंने किसानों के हुए नुकसान की जानकारी दी। उन्होंने चारा सहायता के लिए शिविर लगाने, लघु कृषक एवं सीमांक कृषक की जमीन टांकों के लिए एक हैक्टेयर से बढ़ाकर 5 हैक्टेयर करने, टांके स्वीकृत करवाने, अकाल राहत में मजदूरी के रूप में अनाज दिलाने, पानी की व्यवस्था करवाने, पशु अनुदान का दायरा बढ़ाने, गाय के साथ अन्य पालतू पशुओं को भी शामिल करवाने की मांग रखी।
पशु शिविर 150 दिन बीमा क्लेम पूरा माफ करें
दूदवा.टीम ने सबसे पहले दूदवा गांव में फसल खराबे का सर्वे किया। यहां पर किसानों ने खाद्य सुरक्षा कटौती हुए परिवारों को पुनः लाभान्वित करना, पानी, चारे के लिए पशु शिविर 150 दिन तक करना, एपीएल परिवारों को 5 रुपए प्रति सदस्य खाद्यान्न उपलब्ध करवाना, बीपीएल सर्वे दोबारा करवाना, फसली बीमा क्लेम पूर्ण माफ करवाना आदि मांगें रखी। इस दौरान सरपंच गंगाराम, ग्रामीण खेतसिंह, सताराम वाना, ठाकराराम आदि मौजूद रहे।
पाटोदी. टीम के सदस्यों को समस्या बताता किसान।
hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva